Διορθωτικό στην ανταλλαγή επιστολών μεταξύ των Ευρωπαϊκών Κοινοτήτων και της Διεθνούς Οργάνωσης Εργασίας

(Επίσημη Εφημερίδα των Ευρωπαϊκών Κοινοτήτων C 156 της 30ής Μαΐου 2001)

(2001/C 165/12)

Στη σελίδα 5, το κείμενο τροποποιείται ως εξής:

"Ανταλλαγή επιστολών μεταξύ της Επιτροπής των Ευρωπαϊκών Κοινοτήτων και της Διεθνούς Οργάνωσης Εργασίας

Επιστολή της Ευρωπαϊκής Επιτροπής της 14ης Μαΐου 2001

Κύριε Γενικέ Διευθυντά,

Η Διεθνής Οργάνωση Εργασίας και οι Ευρωπαϊκές Κοινότητες έχουν δεσμευθεί από κοινού για την κοινωνική και οικονομική πρόοδο, για τη βελτίωση των συνθηκών ζωής και εργασίας, και για την προώθηση της απασχόλησης. Από την πρώτη συμφωνία ανάμεσα στη ΔΟΕ και τις Κοινότητες το 1958, οι δύο οργανώσεις ανέπτυξαν σταδιακά τη συνεργασία τους για την προώθηση των στόχων αυτών.

Η ΔΟΕ και οι Ευρωπαϊκές Κοινότητες, που εκπροσωπούνται από την Επιτροπή, αντάλλαξαν επιστολές για τελευταία φορά το 1989. Από τότε έγιναν σπουδαίες αλλαγές στην Ευρώπη ενώ η παγκόσμια οικονομία εξελισσόταν ταχύτατα, και τόσο η ΔΟΕ όσο και οι Ευρωπαϊκές Κοινότητες ενίσχυσαν και ανέπτυξαν σημαντικά την ικανότητά τους να ανταποκρίνονται στις νέες προκλήσεις στον τομέα της κοινωνικής πολιτικής και της πολιτικής για την απασχόληση. Έφθασε επομένως η στιγμή να ανανεώσουμε την ανταλλαγή επιστολών μας. Αυτή η νέα ανταλλαγή επιστολών θα χρησιμεύσει επομένως, πρώτον, στον εντοπισμό των τομέων όπου προέκυψαν νέες προκλήσεις και για τις δύο οργανώσεις, και δεύτερον, στον καθορισμό, βάσει αυτών, των τομέων προτεραιότητας όπου η συνεργασία ανάμεσα στη ΔΟΕ και την Επιτροπή θα αποβεί πιο χρήσιμη.

Από το 1989, κοινωνικά θέματα και θέματα που αφορούν την απασχόληση έρχονται όλο και συχνότερα στο προσκήνιο, τόσο σε ευρωπαϊκό όσο και σε διεθνές επίπεδο. Η παγκοσμιοποίηση έχει φέρει αναμφισβήτητα πολλά οφέλη, αλλά γενικά επικρατεί η άποψη ότι τα καρπώνεται μια μειοψηφία. Οι πολίτες ανησυχούν όλο και περισσότερο ότι οι κοινωνικές απόψεις της παγκοσμιοποίησης έχουν παραμεληθεί. Αναγνωρίζεται επίσης ότι χρειάζοναι νέες, ολοκληρωμένες προσεγγίσεις σε διάφορα επίπεδα, που περιλαμβάνουν τους οργανισμούς της διεθνούς κοινότητας. Η ΔΟΕ έχει προσδιορίσει τέσσερις στρατηγικούς στόχους που είναι αποφασιστικοί για την εντολή της στο πλαίσιο της παγκοσμιοποίησης: θεμελιώδεις αρχές και δικαίωματα στην εργασία, προώθηση της απασχόλησης για τις γυναίκες και τους άνδρες, αύξηση της κοινωνικής προστασίας και προώθηση του κοινωνικού διαλόγου. Όλοι μαζί συνιστούν την ουσία της "αξιοπρεπούς εργασίας". Η διαδικασία της ευρωπαϊκής ολοκλήρωσης, από την πλευρά της, έχει αποκτήσει ισχυρή και δυναμική κοινωνική διάσταση. Στο πλαίσιο αυτό η προώθηση της ποιότητας βρίσκεται τώρα στο επίκεντρο της ατζέντας της ΕΕ για την απασχόληση, την κοινωνική πολιτική και τις εργασιακές σχέσεις, ως η κινητήρια δύναμη για μια ακμάζουσα οικονομία, περισσότερες και καλύτερες θέσεις εργασίας και μια κοινωνία χωρίς αποκλεισμούς. Επιπλέον, η διαδικασία διεύρυνσης της Ευρωπαϊκής Ένωσης θα απαιτήσει από τα νέα κράτη μέλη να αποδεχθούν το πλαίσιο του ευρωπαϊκού κοινωνικού μοντέλου.

Όσον αφορά τους κανόνες εργασίας και τα ανθρώπινα δικαιώματα, ένα τομέα που παρουσιάζει μεγάλο ενδιαφέρον τόσο για την Κοινότητα όσο και για τη ΔΟΕ, η σημασία της προώθησης του σεβασμού των θεμελιωδών αρχών και δικαιωμάτων στην εργασία, μαζί με την οικονομική ανάπτυξη και την απελευθέρωση του εμπορίου, αναγνωρίζεται τώρα ευρύτερα παρά ποτέ. Το 1995, η Παγκόσμια Σύνοδος Κορυφής για της Κοινωνική Ανάπτυξη καθόρισε ένα κοινωνικό κατώτατο όριο για την παγκόσμια οικονομία μέσω των συμβάσεων της ΔΟΕ που καλύπτουν τέσσερις βασικές αρχές: ελευθερία του συνεταιρίζεσθαι και της συλλογικής διαπραγμάτευσης, απαλλαγή από την καταναγκαστική εργασία και τις διακρίσεις και κατάργηση της παιδικής εργασίας. Στο πλαίσιο αυτό, η ΔΟΕ ενίσχυσε το ρόλο της ως το εστιακό σημείο των διεθνών προσπαθειών για την προώθηση των ευκαιριών απόκτησης αξιοπρεπούς και παραγωγικής εργασίας για τις γυναίκες και τους άνδρες με την έκδοση της διακήρυξης για τις θεμελιώδεις αρχές και τα δικαιώματα στην εργασία. Στην Ευρωπαϊκή Ένωση, η αναφορά στα θεμελιώδη κοινωνικά δικαιώματα περιλαμβάνεται τώρα στην ίδια τη συνθήκη, όπως και η δυνατότητα συγκεκριμένης δράσης από την Κοινότητα κατά των διακρίσεων και του κοινωνικού αποκλεισμού. Επιπλέον, η Ευρωπαϊκή Ένωση εξέδωσε το Χάρτη των θεμελιωδών δικαιωμάτων, που θα αποτελέσει ένα ακόμα μέσο ενίσχυσης των προσπαθειών της να προωθήσει την οικονομική και κοινωνική πρόοδο. Η Κοινότητα έχει δεσμευθεί επιπλέον, για την προώθηση των βασικών κανόνων εργασίας σε όλες τις πολιτικές εξωτερικών σχέσεων και στην αναπτυξιακή συνεργασία.

Όσον αφορά τον κοινωνικό διάλογο, έχουν πραγματοποιηθεί σημαντικές εξελίξεις στην ΕΕ από το 1989. Οι κοινωνικοί εταίροι ανέλαβαν νέες, αυξημένες αρμοδιότητες για την ανάπτυξη της κοινωνικής πολιτικής σε ευρωπαϊκό επίπεδο. Έτσι ενισχύεται ο κοινωνικός διάλογος σε επίπεδο ΕΕ ενώ παράλληλα προμηνύεται ένας νέος τρόπος προώθησης των θεμάτων κοινωνικής πολιτικής. Οι εξελίξεις αυτές είναι ιδιαίτερα σημαντικές ενόψει της προσεχούς ιστορικής διεύρυνσης της ΕΕ.

Όσον αφορά την προώθηση της απασχόλησης, παρομοίως, τόσο η ΔΟΕ όσο και η Ευρωπαϊκή Κοινότητα έχουν ενισχύσει σημαντικά τις προσπάθειές τους από την προηγούμενη ανταλλαγή επιστολών. Μάλιστα η δημιουργία περισσότερων δυνατοτήτων απασχόλησης για τις γυναίκες και τους άνδρες ανακηρύχθηκε ένας από τους στρατηγικούς στόχους της ΔΟΕ. Η Ευρωπαϊκή Ένωση, από την πλευρά της, έχει αναπτύξει μια εκτεταμένη στρατηγική για την απασχόληση η οποία αποσκοπεί στη μεγιστοποίηση του δυναμικού απασχόλησης της ευρωπαϊκής οικονομίας, σεβόμενη παράλληλα την αρχή της ισότητας των φύλων. Πρέπει να σημειωθεί επίσης ότι η ΔΟΕ και η Ευρωπαϊκή Κοινότητα έχουν τώρα κοινούς στόχους όσον αφορά την προώθηση της κοινωνικής προστασίας.

Όσον αφορά την αναπτυξιακή συνεργασία, οι προκλήσεις που αντιμετωπίζει η ΔΟΕ και οι Κοινότητες έχουν εξελιχθεί σημαντικά από την ανταλλαγή επιστολών του 1989. Το γεγονός ότι το διεθνές σύστημα ενσωματώνει γενικά όλο και περισσότερο κοινωνικά ζητήματα στα προγράμματα και τις στρατηγικές για την οικονομική ανάπτυξη οφείλεται κυρίως στη συνηγορία της ΔΟΕ. Αυτό υπογραμμίζει επίσης την αμείωτη σημασία της παγκόσμιας συνόδου κορυφής για την κοινωνική ανάπτυξη το 1995 και των ακόλουθων ενεργειών.

Από την πλευρά της ΕΕ, η Κοινότητα σκοπεύει, μέσω της πολιτικής της για την αναπτυξιακή συνεργασία, όπου η ευθυδικία είναι η κατευθυντήρια αρχή, να προωθήσει τη βιώσιμη ανάπτυξη και να βοηθήσει τις αναπτυσσόμενες χώρες να εξαλείψουν τη φτώχεια και να ενσωματωθούν στην παγκόσμια οικονομία, Μάλιστα, η Κοινότητα συμφώνησε πρόσφατα ότι η μείωση της φτώχειας πρέπει να είναι ο κεντρικός στόχος των αναπτυξιακών της προσπαθειών. Η ατζέντα της ΔΟΕ για την αξιοπρεπή εργασία αφορά επίσης την ανάπτυξη που βασίζεται στην αύξηση της παραγωγής, την απασχόληση και τις θέσεις εργασίας. Η αναπτυξιακή συνεργασία είναι ένας τρόπος δράσης που χρησιμοποιεί η ΔΟΕ για να προωθήσει και να υλοποιήσει τις αξίες της ανταποκρινόμενη ταυτόχρονα στις αναπτυξιακές ανάγκες των κρατών μελών της.

Στο πλαίσιο αυτό, η Επιτροπή και η ΔΟΕ συμφωνούν ότι θα αποκομίσουν αμοιβαία οφέλη εάν αναπτύξουν τη συνεργασία τους εστιάζοντας στους εξής τομείς προτεραιότητας:

- Την προώθηση κανόνων εργασίας, ιδίως σε σχέση με τις αρχές και τα δικαιώματα που καθορίστηκαν στην διακήρυξη της ΔΟΕ του 1998 για τις θεμελιώδεις αρχές και τα δικαιώματα στην εργασία·

- Την προώθηση της απασχόλησης, ιδίως μέσω της ανταλλαγής πληροφοριών και εμπειρίας σχετικά με την Ευρωπαϊκή Στρατηγική για την Απασχόληση και τις προσπάθειες της ΔΟΕ να δημιουργήσει ευκαιρίες απασχόλησης για τις γυναίκες και τους άνδρες·

- Τον κοινωνικό διάλογο, με στόχο κυρίως την πιθανή διάδοση των διδαγμάτων από την ευρωπαϊκή εμπειρία με τον κοινωνικό διάλογο σε άλλες περιοχές του κόσμου·

- Τις πτυχές της διεύρυνσης της ΕΕ που αφορούν την κοινωνική πολιτική και την πολιτική για την απασχόληση, κυρίως σε σχέση με τον κοινωνικό διάλογο·

- Την κοινωνική προστασία, μέσω προσανατολισμένης συνεργασίας σε επιλεγμένα θέματα· και

- Την αναπτυξιακή συνεργασία, ιδίως προκειμένου να ενισχυθεί η κοινωνική διάσταση της ανάπτυξης, αλλά και συνεργασία σε λειτουργικό επίπεδο στην υπηρεσία της βιώσιμης ανάπτυξης.

Προκειμένου να αναπτυχθεί η συνεργασία σε αυτούς και σε άλλους τομείς αμοιβαίου ενδιαφέροντος, η Επιτροπή και η ΔΟΕ επιβεβαιώνουν τη χρησιμότητα πραγματοποίησης συνεδριάσεων υψηλού επιπέδου σε ετήσια βάση, στις Βρυξέλλες και τη Γενεύη εναλλάξ, που θα ανασκοπούν την υπάρχουσα συνεργασία και θα σχεδιάζουν τις από κοινού δραστηριότητες για το επόμενο έτος.

Θα εξακολουθήσουν να ισχύουν οι εξής διατάξεις από την ανταλλαγή επιστολών του 1989:

- Η Κοινότητα, εκπροσωπούμενη από την Επιτροπή, θα εξακολουθήσει να καλείται τακτικά στις συνεδριάσεις της Διεθνούς Συνδιάσκεψης Εργασίας και του διαχειριστικού οργάνου της ΔΟΕ.

- Η Επιτροπή με τη σειρά της θα καλεί, όπου ενδείκνυται, εκπροσώπους του Διεθνούς Γραφείου Εργασίας σε συνεδριάσεις της Επιτροπής σε υπηρεσιακό επίπεδο που ασχολούνται με κοινωνικά θέματα εργασίας που ενδέχεται να ενδιαφέρουν τη Διεθνή Οργάνωση Εργασίας.

- Ο πρόεδρος της Επιτροπής και ο Γενικός Διευθυντής της ΔΟΕ, ή οι εκπρόσωποί τους, θα συγκαλούν διαβουλεύσεις σχετικά με τις εξελίξεις εντός των οργανισμών τους που ενδέχεται να έχουν επιπτώσεις στη συνεργασία των δύο μερών.

- Η κατάλληλη μορφή της ανταλλαγής πληροφοριών ή βοήθειας σε τομείς αμοιβαίου ενδιαφέροντος μπορεί να καθορίζεται ανάλογα με την περίπτωση (επίσκεψη, σύνταξη εγγράφου, ομάδα εργασίας, χρηματοδότηση σχεδίων) από τους ενδιαφερόμενους διαχειριστές των προγραμμάτων.

Για να διευκολυνθεί η συνεργασία μέσω της χρηματοδότησης σχεδίων, η ΔΟΕ και η Επιτροπή θα εξακολουθήσουν να συγκαλούν συζητήσεις προκειμένου να καθορίσουν τις τυποποιημένες διοικητικές και οικονομικές διαδικασίες για την υλοποίηση σχεδίων από τη ΔΟΕ τα οποία χρηματοδοτούνται από την Επιτροπή.

Είναι βέβαιο ότι με την ανταλλαγή των εμπειριών μας, την από κοινού μελέτη νέων προσεγγίσεων για σύγχρονα κοινωνικά θέματα και όπου ενδείκνυται, την αμοιβαία αξιοποίηση της εμπειρογνωμοσύνης μας, μπορούμε να ανταποκριθούμε και οι δύο ακόμα πιο αποτελεσματικά στην ανάγκη για την προώθηση των ευκαιρίων απασχόλησης και τη διατήρηση και βελτίωση των συνθηκών ζωής και εργασίας παγκοσμίως.

Μετά τιμής,

Αννα ΔΙΑΜΑΝΤΟΠΟΥΛΟΥ

Μέλος της Επιτροπής

Επιστολή της ΔΟΕ της 14ης Μαΐου 2001

Αγαπητό Μέλος της Επιτροπής,

Με την παρούσα σας πληροφορώ ότι έλαβα την επιστολή σας της 14ης Μαΐου 2001, η οποία αναφέρει τα εξής: "Η Διεθνής Οργάνωση Εργασίας και οι Ευρωπαϊκές Κοινότητες έχουν δεσμευθεί από κοινού για την κοινωνική και οικονομική πρόοδο, για τη βελτίωση των συνθηκών ζωής και εργασίας, και για την προώθηση της απασχόλησης. Από την πρώτη συμφωνία ανάμεσα στη ΔΟΕ και τις Κοινότητες το 1958, οι δύο οργανώσεις ανέπτυξαν σταδιακά τη συνεργασία τους για την προώθηση των στόχων αυτών.

Η ΔΟΕ και οι Ευρωπαϊκές Κοινότητες, που εκπροσωπούνται από την Επιτροπή, αντάλλαξαν επιστολές για τελευταία φορά το 1989. Από τότε έγιναν σπουδαίες αλλαγές στην Ευρώπη ενώ η παγκόσμια οικονομία εξελισσόταν ταχύτατα, και τόσο η ΔΟΕ όσο και οι Ευρωπαϊκές Κοινότητες ενίσχυσαν και ανέπτυξαν σημαντικά την ικανότητά τους να ανταποκρίνονται στις νέες προκλήσεις στον τομέα της κοινωνικής πολιτικής και της πολιτικής για την απασχόληση. Έφθασε επομένως η στιγμή να ανανεώσουμε την ανταλλαγή επιστολών μας. Αυτή η νέα ανταλλαγή επιστολών θα χρησιμεύσει επομένως, πρώτον, στον εντοπισμό των τομέων όπου προέκυψαν νέες προκλήσεις και για τις δύο οργανώσεις, και δεύτερον, στον καθορισμό, βάσει αυτών, των τομέων προτεραιότητας όπου η συνεργασία ανάμεσα στη ΔΟΕ και την Επιτροπή θα αποβεί πιο χρήσιμη.

Από το 1989, κοινωνικά θέματα και θέματα που αφορούν την απασχόληση έρχονται όλο και συχνότερα στο προσκήνιο, τόσο σε ευρωπαϊκό όσο και σε διεθνές επίπεδο. Η παγκοσμιοποίηση έχει φέρει αναμφισβήτητα πολλά οφέλη, αλλά γενικά επικρατεί η άποψη ότι τα καρπώνεται μια μειοψηφία. Οι πολίτες ανησυχούν όλο και περισσότερο ότι οι κοινωνικές απόψεις της παγκοσμιοποίησης έχουν παραμεληθεί. Αναγνωρίζεται επίσης ότι χρειάζονται νέες, ολοκληρωμένες προσεγγίσεις σε διάφορα επίπεδα, που περιλαμβάνουν τους οργανισμούς της διεθνούς κοινότητας. Η ΔΟΕ έχει προσδιορίσει τέσσερις στρατηγικούς στόχους που είναι αποφασιστικοί για την εντολή της στο πλαίσιο της παγκοσμιοποίησης: θεμελιώδεις αρχές και δικαιώματα στην εργασία, προώθηση της απασχόλησης για τις γυναίκες και τους άνδρες, αύξηση της κοινωνικής προστασίας και προώθηση του κοινωνικού διαλόγου. Όλοι μαζί συνιστούν την ουσία της 'αξιοπρεπούς εργασίας'. Η διαδικασία της ευρωπαϊκής ολοκλήρωσης, από την πλευρά της, έχει αποκτήσει ισχυρή και δυναμική κοινωνική διάσταση. Στο πλαίσιο αυτό η προώθηση της ποιότητας βρίσκεται τώρα στο επίκεντρο της ατζέντας της ΕΕ για την απασχόληση, την κοινωνική πολιτική και τις εργασιακές σχέσεις, ως η κινητήρια δύναμη για μια ακμάζουσα οικονομία, περισσότερες και καλύτερες θέσεις εργασίας και μια κοινωνία χωρίς αποκλεισμούς. Επιπλέον, η διαδικασία διεύρυνσης της Ευρωπαϊκής Ένωσης θα απαιτήσει από τα νέα κράτη μέλη να αποδεχθούν το πλαίσιο του ευρωπαϊκού κοινωνικού μοντέλου.

Όσον αφορά τους κανόνες εργασίας και τα ανθρώπινα δικαιώματα, ένα τομέα που παρουσιάζει μεγάλο ενδιαφέρον τόσο για την Κοινότητα όσο και για τη ΔΟΕ, η σημασία της προώθησης του σεβασμού των θεμελιωδών αρχών και δικαιωμάτων στην εργασία, μαζί με την οικονομική ανάπτυξη και την απελευθέρωση του εμπορίου, αναγνωρίζεται τώρα ευρύτερα παρά ποτέ. Το 1995, η Παγκόσμια Σύνοδος Κορυφής για την Κοινωνική Ανάπτυξη καθόρισε ένα κοινωνικό κατώτατο όριο για την παγκόσμια οικονομία μέσω των συμβάσεων της ΔΟΕ που καλύπτουν τέσσερις βασικές αρχές: ελευθερία του συνεταιρίζεσθαι και της συλλογικής διαπραγμάτευσης, απαλλαγή από την καταναγκαστική εργασία και τις διακρίσεις και κατάργηση της παιδικής εργασίας. Στο πλαίσιο αυτό, η ΔΟΕ ενίσχυσε το ρόλο της ως το εστιακό σημείο των διεθνών προσπαθειών για την προώθηση των ευκαιριών απόκτησης αξιοπρεπούς και παραγωγικής εργασίας για τις γυναίκες και τους άνδρες με την έκδοση της διακήρυξης για τις θεμελιώδεις αρχές και τα δικαιώματα στην εργασία. Στην Ευρωπαϊκή Ένωση, η αναφορά στα θεμελιώδη κοινωνικά δικαιώματα περιλαμβάνεται τώρα στην ίδια τη συνθήκη, όπως και η δυνατότητα συγκεκριμένης δράσης από την Κοινότητα κατά των διακρίσεων και του κοινωνικού αποκλεισμού. Επιπλέον, η Ευρωπαϊκή Ένωση εξέδωσε το Χάρτη των θεμελιωδών δικαιωμάτων, που θα αποτελέσει ένα ακόμα μέσο ενίσχυσης των προσπαθειών της να προωθήσει την οικονομική και κοινωνική πρόοδο. Η Κοινότητα έχει δεσμευθεί επιπλέον, για την προώθηση των βασικών κανόνων εργασίας σε όλες τις πολιτικές εξωτερικών σχέσεων και στην αναπτυξιακή συνεργασία.

Όσον αφορά τον κοινωνικό διάλογο, έχουν πραγματοποιηθεί σημαντικές εξελίξεις στην ΕΕ από το 1989. Οι κοινωνικοί εταίροι ανέλαβαν νέες, αυξημένες αρμοδιότητες για την ανάπτυξη της κοινωνικής πολιτικής σε ευρωπαϊκό επίπεδο. Έτσι ενισχύεται ο κοινωνικός διάλογος σε επίπεδο ΕΕ ενώ παράλληλα προμηνύεται ένας νέος τρόπος προώθησης των θεμάτων κοινωνικής πολιτικής. Οι εξελίξεις αυτές είναι ιδιαίτερα σημαντικές ενόψει της προσεχούς ιστορικής διεύρυνσης της ΕΕ.

Όσον αφορά την προώθηση της απασχόλησης, παρομοίως, τόσο η ΔΟΕ όσο και η Ευρωπαϊκή Κοινότητα έχουν ενισχύσει σημαντικά τις προσπάθειές τους από την προηγούμενη ανταλλαγή επιστολών. Μάλιστα η δημιουργία περισσότερων δυνατοτήτων απασχόλησης για τις γυναίκες και τους άνδρες ανακηρύχθηκε ένας από τους στρατηγικούς στόχους της ΔΟΕ. Η Ευρωπαϊκή Ένωση, από την πλευρά της, έχει αναπτύξει μια εκτεταμένη στρατηγική για την απασχόληση η οποία αποσκοπεί στη μεγιστοποίηση του δυναμικού απασχόλησης της ευρωπαϊκής οικονομίας, σεβόμενη παράλληλα την αρχή της ισότητας των φύλων. Πρέπει να σημειωθεί επίσης ότι η ΔΟΕ και η Ευρωπαϊκή Κοινότητα έχουν τώρα κοινούς στόχους όσον αφορά την προώθηση της κοινωνικής προστασίας.

Όσον αφορά την αναπτυξιακή συνεργασία, οι προκλήσεις που αντιμετωπίζει η ΔΟΕ και οι Κοινότητες έχουν εξελιχθεί σημαντικά από την ανταλλαγή επιστολών του 1989. Το γεγονός ότι το διεθνές σύστημα ενσωματώνει γενικά όλο και περισσότερο κοινωνικά ζητήματα στα προγράμματα και τις στρατηγικές για την οικονομική ανάπτυξη οφείλεται κυρίως στη συνηγορία της ΔΟΕ. Αυτό υπογραμμίζει επίσης την αμείωτη σημασία της παγκόσμιας συνόδου κορυφής για την κοινωνική ανάπτυξη το 1995 και των ακόλουθων ενεργειών.

Από την πλευρά της ΕΕ, η Κοινότητα σκοπεύει, μέσω της πολιτικής της για την αναπτυξιακή συνεργασία, όπου η ευθυδικία είναι η κατευθυντήρια αρχή, να προωθήσει τη βιώσιμη ανάπτυξη και να βοηθήσει τις αναπτυσσόμενες χώρες να εξαλείψουν τη φτώχεια και να ενσωματωθούν στην παγκόσμια οικονομία. Μάλιστα, η Κοινότητα συμφώνησε πρόσφατα ότι η μείωση της φτώχειας πρέπει να είναι ο κεντρικός στόχος των αναπτυξιακών της προσπαθειών. Η ατζέντα της ΔΟΕ για την αξιοπρεπή εργασία αφορά επίσης την ανάπτυξη που βασίζεται στην αύξηση της παραγωγής, την απασχόληση και τις θέσεις εργασίας. Η αναπτυξιακή συνεργασία είναι ένας τρόπος δράσης που χρησιμοποιεί η ΔΟΕ για να προωθήσει και να υλοποιήσει τις αξίες της ανταποκρινόμενη ταυτόχρονα στις αναπτυξιακές ανάγκες των κρατών μελών της.

Στο πλαίσιο αυτό, η Επιτροπή και η ΔΟΕ συμφωνούν ότι θα αποκομίσουν αμοιβαία οφέλη εάν αναπτύξουν την συνεργασία τους εστιάζοντας στους εξής τομείς προτεραιότητας:

- Την προώθηση κανόνων εργασίας, ιδίως σε σχέση με τις αρχές και τα δικαιώματα που καθορίστηκαν στη διακήρυξη της ΔΟΕ του 1998 για τις θεμελιώδεις αρχές και τα δικαιώματα στην εργασία·

- Την προώθηση της απασχόλησης, ιδίως μέσω της ανταλλαγής πληροφοριών και εμπειρίας σχετικά με την Ευρωπαϊκή Στρατηγική για την Απασχόληση και τις προσπάθειες της ΔΟΕ να δημιουργήσει ευκαιρίες απασχόλησης για τις γυναίκες και τους άνδρες·

- Τον κοινωνικό διάλογο, με στόχο κυρίως την πιθανή διάδοση των διδαγμάτων από την ευρωπαϊκή εμπειρία με τον κοινωνικό διάλογο σε άλλες περιοχές του κόσμου·

- Τις πτυχές της διεύρυνσης της ΕΕ που αφορούν την κοινωνική πολιτική και την πολιτική για την απασχόληση, κυρίως σε σχέση με τον κοινωνικό διάλογο·

- Την κοινωνική προστασία, μέσω προσανατολισμένης συνεργασίας σε επιλεγμένα θέματα· και

- Την αναπτυξιακή συνεργασία, ιδίως προκειμένου να ενισχυθεί η κοινωνική διάσταση της ανάπτυξης, αλλά και συνεργασία σε λειτουργικό επίπεδο στην υπηρεσία της βιώσιμης ανάπτυξης.

Προκειμένου να αναπτυχθεί η συνεργασία σε αυτούς και σε άλλους τομείς αμοιβαίου ενδιαφέροντος, η Επιτροπή και η ΔΟΕ επιβεβαιώνουν τη χρησιμότητα πραγματοποίησης συνεδριάσεων υψηλού επιπέδου σε ετήσια βάση, στις Βρυξέλλες και τη Γενεύη εναλλάξ, που θα ανασκοπούν την υπάρχουσα συνεργασία και θα σχεδιάζουν τις από κοινού δραστηριότητες για το επόμενο έτος.

Θα εξακολουθήσουν να ισχύουν οι εξής διατάξεις από την ανταλλαγή επιστολών του 1989:

- Η Κοινότητα, εκπροσωπούμενη από την Επιτροπή, θα εξακολουθήσει να καλείται τακτικά στις συνεδριάσεις της Διεθνούς Συνδιάσκεψης Εργασίας και του διαχειριστικού οργάνου της ΔΟΕ·

- Η Επιτροπή με τη σειρά της θα καλεί, όπου ενδείκνυται, εκπροσώπους του Διεθνούς Γραφείου Εργασίας σε συνεδριάσεις της Επιτροπής σε υπηρεσιακό επίπεδο που ασχολούνται με κοινωνικά θέματα και θέματα εργασίας που ενδέχεται να ενδιαφέρουν τη Διεθνή Οργάνωση Εργασίας·

- Ο πρόεδρος της Επιτροπής και ο Γενικός Διευθυντής της ΔΟΕ, ή οι εκπρόσωποί τους, θα συγκαλούν διαβουλεύσεις σχετικά με τις εξελίξεις εντός των οργανισμών τους που ενδέχεται να έχουν επιπτώσεις στη συνεργασία των δύο μερών·

- Η κατάλληλη μορφή της ανταλλαγής πληροφοριών ή βοήθειας σε τομείς αμοιβαίου ενδιαφέροντος μπορεί να καθορίζεται ανάλογα με την περίπτωση (επίσκεψη, σύνταξη εγγράφου, ομάδα εργασίας, χρηματοδότηση σχεδίων) από τους ενδιαφερόμενους διαχειριστές των προγραμμάτων·

Για να διευκολυνθεί η συνεργασία μέσω της χρηματοδότησης σχεδίων, η ΔΟΕ και η Επιτροπή θα εξακολουθήσουν να συγκαλούν συζητήσεις προκειμένου να καθορίσουν τις τυποποιημένες διοικητικές και οικονομικές διαδικασίες για την υλοποίηση σχεδίων από τη ΔΟΕ τα οποία χρηματοδοτούνται από την Επιτροπή.

Είναι βέβαιο ότι με την ανταλλαγή των εμπειριών μας, την από κοινού μελέτη νέων προσεγγίσεων για σύγχρονα κοινωνικά θέματα και όπου ενδείκνυται, την αμοιβαία αξιοποίηση της εμπειρογνωμοσύνης μας, μπορούμε να ανταποκριθούμε και οι δύο ακόμα πιο αποτελεσματικά στην ανάγκη για την προώθηση των ευκαιριών απασχόλησης και τη διατήρηση και βελτίωση των συνθηκών ζωής και εργασίας παγκοσμίως".

Είμαι απολύτως σύμφωνος με το περιεχόμενο αυτής της επιστολής, καθώς είναι πεποίθησή μου ότι οι παραπάνω ρυθμίσεις θα χρησιμεύσουν για την εξασφάλιση της συνέχισης της αγαστής συνεργασίας μεταξύ των οργάνων μας και για την ενίσχυση της συνεργασίας αυτής.

Μετά τιμής,

Juan SOMAVIA

Γενικός Διευθυντής της Διεθνούς Οργάνωσης Εργασίας".